  Майя Бывальцева Россилэн Кункатаз воштонъёс пыртон понна Удмуртиын 455 сюрс 908 адями яке куара сётонэ вань пыриськисьёс пӧлысь 68,92 процентэз дурбасьтӥз. Со сярысь 2-тӥ инвожое элькунысь Быръёнъёсъя валтӥсь ӧрилэн кивалтӥсез Виктор Кушко вераз. Пумит мылкыдзэ 199 сюрс адями яке 30,1 процентэз вераз. Куара сётонэ элькунысь 56,25 процентэз бырйисьёс пыриськизы Гурт ёросъёсын, Ижкарен ӵошатыса, куара сётонэ мыло-кыдогес пыриськизы. Но оглом элькунъя йылпумъян туж умой Виктор Кушко, Удмуртиысь Быръёнъёсъя валтӥсь ӧрилэн кивалтӥсезВиктор Кушколэн верамезъя, чакласьёс ласянь алонъёс но ӝожтӥськонъёс ӧз вуэ. Тодэ вайытом, Россилэн Кункатаз воштонъёсъя куара сётон 25-тӥ инвожое кутскиз но 1-тӥ пӧсьтолэзе йылпумъяськиз.  Ватсалом, Россиысь Быръёнъёсъя валтӥсь ӧри ивортэмъя, кунъя воштонъёс понна 77,92 процентэз бырйисьёс куаразэс сётӥзы. Ужрадэ 65 бырйисьёс процентэз пыриськизы. Тегъёс: Политика Ижкар Удмуртия ВикторКушко Быръёнъёсъяӧри Кункат куарасётон  